ئوتمه لي (مسجّع)- سجع عربجه قـوشـلارين اوخوما غيدير،توركجه قوشلارين اوخوشماقلارينا،آواز لارينا «ئوتمه» دئييرلر.سجع ايكي شكيلده اوْلور. بيرينجي سينده كليمه لر آراسيندا قورولور,ايكينجي سي جومله لر آراسيندا ايشلنير. سجع ايله كليمه لر و جومله لر آراسيندا قورولان آهنگي، چالغيني آرتيق زنگينلشديرمك اوْلور. سجع هجالارين چئشيدلري، «روي» نين بيرگه اولوب اولماسيندان بحث ائدير،و بو بحث قافيه بحثيندن گئنيشدير.